Nafarroako Parlamentuko Mahaiak, 2017ko azaroaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, ikastetxeetako eremuak eskolako ordutegian erreibindikazio politikoetarako erabiltzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko azaroaren 27an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

Hezkuntza Departamentuak jaso al du informaziorik, komunikaziorik edo salaketarik, ikastetxeetako zenbait eremu eskola orduetan ikasleek erreibindikazio politikoak egiteko eta, inoiz, behin-behineko espetxealdian dauden pertsonei errekonozimendua egiteko erabili izanari buruz?

Zehaztu ikastetxea, data eta egindako jarduera.

Departamentuak hartu al du neurririk, gisa horretako jokabideak errepika ez daitezen?

Hezkuntza Departamentuak identifikatuta al dauzka arduradunak?

Zer jarraibide eman zaie ikastetxe horietako zuzendaritza-taldeei halakorik errepika ez dadin?

Corellan, 2017ko azaroaren 21ean

Foru parlamentaria: Alberto Catalán Higueras